
NR.936 din 07.04.2026
REFERAT DE APROBARE

Conform Ordonanței Guvernului nr.7 din 24 februarie 2026 este necesară modificarea componenței organigramei și statului de funcții a aparatului de specialitate al primarului comunei Dieci fapt pentru care am hotărât să propunem o reorganizare a instituției prin modificări ale structurii compartimentelor și reducerea numărului de posturi în conformitate cu prevederile legale stabilite prin OUG7/2026 și a adresei Instituției Prefectului-Județul Arad nr.1953/12.03.2026, înregistrată la registratura Primăriei comunei Dieci sub nr.543/16.03.2026 modificată prin adresa nr.1953/06.04.2026 înregistrată la registratura Primăriei comunei Dieci sub nr.927/07.04.2026  privind comunicarea numărului maxim de posturi din aparatul de specialitate al Primarului comunei Dieci, potrivit O.U.G. nr. 7/2026.

Urmare acesteia reorganizarea prin reducerea numărului de posturi, în procent de 30% prevăzută de lege, respectiv a unui număr de 5 posturi, propunem să fie făcută după cum urmează:

a) Desființare 3 posturi vacante, adăugate pentru Implementarea proiectelor finanțate din fonduri externe nerambursabile potrivit pct. 4 din anexa la O.U.G. nr. 63/2010 și 

b) Desființare  1 post de funcție publică de execuție vacant de inspector , clasa I, grad profesional superior în cadrul Compartimentului Administrație publică locală, secretariat administrativ și resurse umane., la care se adaugă 
c) Desființare 1 post ocupat de guard, personal contractual în cadrul Compartimentului Administrație publică locală, secretariat administrativ și resurse umane.
               Alte măsuri cuprinse în această reorganizare sunt următoarele:

                a) modificarea componenței Compartimentului Administrație publică locală, secretariat administrativ și resurse umane (prin  desființarea unui post de guard, TP I, personal contractual și desființarea unui post de funcție publică de execuție vacant de inspector , clasa I, grad profesional superior conform art.1 (2) din prezenta hotărâre) respectiv modificarea denumirii compartimentului în Compartimentul Administrație publică locală, agricol, resurse umane, juridic, achiziții publice și relații cu publicul.

                 b)modificarea denumirii Compartimentului 
Autoritate Tutelară și Protecție Socială în Compartiment Asistență Socială , componența acestuia modificându-se după cum urmează:

                   -se desființează un post de funcție publică de execuție vacant de inspector , clasa I, grad profesional superior
       -în aplicarea prevederilor art.XVI alin.(3) din legea 100/2024, coroborat cu prevederile art.4 alin.2 din HG 797/2017, se înființează un post de funcție publică specifică vacantă de  asistent social,Clasa I, grad profesional superior, finanțat  în bugetul local de la cap.68.2A.50.50 –asistență socială, 


Urmarea aplicării acestei reduceri conform OUG 7/2026 vom rămâne cu un număr de 15 posturi în cadrul aparatului de specialitate al Primarului comunei Dieci, județul Arad, cu încadrare în numărul total de posturi din comunicarea Instituției Prefectului-Județul Arad din care 1 posturi vor fi vacante  iar 14 vor fi ocupate. Prezenta reorganizare se va aplica începând cu data de 01 iulie 2026 cu excepția măsurilor privind Compartimentul de asistență socială


Cheltuielile de personal ale Compartimentului Asistență Socială, ce conțin posturi exceptate de la calculul numărului maxim de posturi, conform art. III alin. (2) din Ordonanța de Urgență a Guvernului nr.63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările și completările ulterioare,vor fi prevăzute în bugetul local al anului 2026, la capitolele bugetare corespunzătoare.


Urmare celor relatate mai sus consider necesar și oportun inițierea proiectului de hotărâre privind reorganizarea aparatului de specialitate al Primarului comunei Dieci şi aprobarea structurii organigramei și a statului de funcții și propun aprobarea acestuia în forma inițiată.

